ХАТТАМА №2
Қамқоршылық кеңесінің отырысы
Өткізілген күні: 09 қаңтар 2026 жыл
Өткізілген орны: мектеп кітапханасы
Қатысқандар: Қамқоршылық кеңес мүшелері
Кеңес мүшелері: 11 адам
Төраға: Басаров А.А.
Хатшы: Такенова А.С.
КҮН ТӘРТІБІ:
1. Мектептің материалдық-техникалық базасы және оны нығайту жолдары. 
2. Сынып бөлмелерінің жағдайы. 
3. Олимпиадалар мен ғылыми жобалар сайыстарында дарынды балаларды қолдау. 
Тыңдалды:
1-мәселе бойынша:
Кеңес төрағасы Басаров А.А. сөз алып, мектептің материалдық-техникалық базасының қазіргі жағдайы туралы баяндама жасады. Баяндама барысында мектепті заманауи құрал-жабдықтармен қамтамасыз ету, оқу кабинеттерін жаңарту, компьютерлік техникалармен толықтыру, оқу процесіне қажетті жабдықтарды кезең-кезеңімен алу мәселелері қарастырылды. Сонымен қатар мектептің білім сапасын арттыру мақсатында материалдық базаны нығайту қажеттілігі айтылды.
2-мәселе бойынша:
Сынып бөлмелерінің санитарлық жағдайы, талапқа сай жабдықталуы, оқу кабинеттерінің эстетикалық көрінісі және оқушыларға қолайлы орта қалыптастыру мәселелері талқыланды. Кеңес мүшелері тарапынан сыныптарды жаңарту, көрнекіліктермен толықтыру және кабинеттердің техникалық жағдайын жақсарту жөнінде ұсыныстар айтылды.
3-мәселе бойынша:
Дарынды оқушыларды олимпиадаларға, ғылыми жобалар байқауларына дайындау және оларға қолдау көрсету мәселесі қаралды. Олимпиадалар мен ғылыми жобаларға қатысатын оқушылардың дайындық деңгейін көтеру, жетекші мұғалімдердің жұмысын жандандыру, сондай-ақ оқушылардың жол жүру шығындарын өтеу мәселесі кеңес мүшелері тарапынан талқыланды. Кеңес шешімімен оқушылардың бару-келу жол ақысы қор есебінен бөліну ұсынылды.

Қаулы етілді:
1. Мектептің материалдық-техникалық базасын нығайту бойынша жүйелі жұмыстар жүргізілсін. 
2. Қажетті құрал-жабдықтардың тізімі жасалып, оларды кезең-кезеңімен толықтыру ұйымдастырылсын. 
3. Сынып бөлмелерінің санитарлық және техникалық жағдайын жақсарту бойынша тиісті жұмыстар атқарылсын. 
4. Кабинеттерді эстетикалық және техникалық талаптарға сай жабдықтау жалғастырылсын. 
5. Олимпиадалар мен ғылыми жобаларға қатысатын дарынды оқушыларға жан-жақты қолдау көрсетілсін. 
6. Оқушыларды дайындайтын жетекші мұғалімдердің жұмысы күшейтіліп, дайындық жұмыстары жүйелі түрде ұйымдастырылсын. 
7. Олимпиада және ғылыми жоба сайыстарына қатысатын оқушылардың бару-келу жол ақысы қор есебінен бөлінсін. 

Төраға: _________  Басаров А.А.

